世界女排大獎賽

世界女排大獎賽，係國際排球聯合會一年一度舉行嘅大型世界排球比賽，相對於男子嘅係世界排球聯賽，但係唔同嘅地方係，女排大獎賽唔使好似世界排球聯賽咁，參賽球隊一定要畀好貴嘅參賽費。

有鑑於女排嘅三個世界大賽分別係四年一度喺固定一個主辦國舉行，為咗加強世界各地對女排嘅注意同吸引力，國際排聯喺1993年首度舉辦一年一度嘅世界女排大獎賽，以分站賽事嘅成績嚟決定參加總決賽嘅名單，而總決賽嘅優勝者就係成個賽事嘅總冠軍。 

早年嘅分站賽事同總決賽都喺東亞地區舉行，但係近年一啲分站賽事亦都陸續喺歐美各地舉行，到咗2003年，總決賽更加首次喺歐洲嘅意大利舉行。

世界女排大獎賽嘅地位唔及三個四年一度舉行嘅世界大賽，但係獎金就遠勝世界大賽，乃係純粹商業性比賽，所以嬴得世界女排大獎賽總冠軍一般唔會睇成係世界冠軍。不過大獎賽就造就咗一班世界女排明星，方便向全世界推廣女排。

世界女排大獎賽自1993年第一次舉辦10幾年來，冇一支球隊能夠成功衛冕賽事嘅總冠軍，直至2005年，巴西女排首度成為賽事嘅衛冕總冠軍，更加係而家奪標最多嘅球隊。

由1993年到而家，只有中國、古巴同日本從來冇缺席過世界女排大獎賽。

歷年三甲 

資料來源

2006年世界女排大獎賽

參考資料 
國際排聯世界女排大獎賽官網

排球